Pa verloor ook baba ná ma chemo weier | Maroela Media
Pa verloor ook baba ná ma chemo weier
Die vroeggebore baba wie se ma vroeër vandeesmaand dood is nadat sy chemoterapie geweier het sodat haar ongebore baba kon leef, het ook nou gesterf.
Carrie DeKlyen, 'n vrou van Michigan in die VSA, het opslae gemaak nadat sy gekies het om nié behandeling vir breinkanker te ontvang nie, ten spyte van dokters se waarskuwings dat sy sou sterf indien sy nie onmiddellik behandeling sou kry nie.
DeKlyen sou haar baba, haar sesde kind uit haar huwelik met Nick DeKlyen, moes laat aborteer indien sy met die chemoterapie wou voortgaan.
Die DeKlyen-gesin het in 'n verklaring bevestig die klein Life Lynn is Woensdagnag dood. Sy sou na verwagting minstens vier maande in die hoësorgeenheid van 'n hospitaal in Michigan moes deurbring, maar dokters het op 18 September opgemerk dat sy bloeding op die brein het.
"Dit is met groot hartseer en absolute gebroke harte dat ons bekend maak Life Lynn gisteraand dood is. Carrie sus haar baba nou in die hemel. Ek het geen verduideliking hoekom dit gebeur het nie, maar ek weet dat Jesus ons lief het en dat ons eendag sal weet hoekom. Die hartseer wat ons voel is byna ondraaglik – bid asseblief vir ons familie," het die gesin in 'n verklaring op Facebook gesê.
Carrie is 10 September dood. Volgens Nick was sy omring deur familielede en haar laaste woorde was glo: "Ek sal jou in die hemel sien."
Die presiese oorsaak van Life Lynn se dood sal deur 'n nadoodse ondersoek bepaal word.
Nege olifante in frats doodgeskok
Al is jy in 'n verre land, Innige simpatie met die groot hartseer. Ek het so gehoop julle babatjie sal vir jou vertroosting bring. Baie sterkte aan jou en julle familie. (Ek weet jy kan nie die boodskappie lees nie, maar ek wil dit darem net skryf. )
Zettie · 1 jaar gelede
Ai, hoe hartseer……hulle lyk na so 'n pragtige paartjie. Dis soos hy gesê het – sy sus nou haar babatjie in die hemel……..R I V.
Verskriklik hartseer – Maar MAMMA en BABBA is nou veilig by LIEWE JESUS en BABBA in MAMMA se ams – innige simpaties aan Familie.
my hart is so seer. Sterkte. Bly klou aan jou geloof. Eendag sal ons van aangesit tot aangesig sien wat nou vir ons raar is. Jesus is en het die antwoorde.